CELEX: 62014TA0548
Language: sk
Date: 2016-12-15 00:00:00
Title: Vec T-548/14: Rozsudok Všeobecného súdu z 15. decembra 2016 – Španielsko/Komisia („Colná únia — Dovoz výrobkov z tuniaka z Ekvádoru — Dodatočné vybratie dovozného cla — Žiadosť o nevybratie dovozného cla — Článok 220 ods. 2 písm. b) a článok 236 nariadenia (EHS) č. 2913/92 — Oznámenie dovozcom uverejnené v úradnom vestníku — Dobrá viera — Žiadosť o odpustenie dovozného cla — Článok 239 nariadenia (EHS) č. 2913/92“)

6.2.2017   
            
            
               SK
            
            
               Úradný vestník Európskej únie
            
            
               C 38/25
            
         Rozsudok Všeobecného súdu z 15. decembra 2016 – Španielsko/Komisia
   (Vec T-548/14) (1)
   
   ((„Colná únia - Dovoz výrobkov z tuniaka z Ekvádoru - Dodatočné vybratie dovozného cla - Žiadosť o nevybratie dovozného cla - Článok 220 ods. 2 písm. b) a článok 236 nariadenia (EHS) č. 2913/92 - Oznámenie dovozcom uverejnené v úradnom vestníku - Dobrá viera - Žiadosť o odpustenie dovozného cla - Článok 239 nariadenia (EHS) č. 2913/92“))
   (2017/C 038/33)
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: pôvodne A. Rubio González, neskôr V. Ester Casas, abogado del Estado)
   
      Žalovaná: Európska komisia (v zastúpení: . Arenas, A. Caeiros a B.-R. Killmann, splnomocnení zástupcovia)
   
      Predmet veci
   
   Návrh na základe článku 263 ZFEÚ na zrušenie článku 2 rozhodnutia Komisie C(2014) 3007 final z 15. mája 2014, ktorým sa konštatuje, že v osobitnom prípade je do určitej výšky odôvodnené odpustiť dovozné clo, ale jeho odpustenie nie je odôvodnené v prípade ďalšej sumy (REM 03/2013)
   
      Výrok rozsudku
   
   
               1.
            
            
               Článok 2 rozhodnutia Komisie K(2014) 3007 final z 15. mája 2014, ktorým sa konštatuje, že v osobitnom prípade je do určitej výšky odôvodnené odpustiť dovozné clo, ale jeho odpustenie nie je odôvodnené v prípade ďalšej sumy (REM 03/2013), sa zrušuje.
            
         
               2.
            
            
               Európska komisia je povinná nahradiť trovy konania.
            
         
      (1)  Ú. v. EÚ C 315, 15.9.2014.